Miljoene rande se dwelms in bakkie gevindFoto: SAPD Konst. Noloyiso Rwexana, woordvoerder van die polisie, het gesê polisiebeamptes van Beaufort-Wes het as deel van ŉ beplande operasie voertuie voorgekeer en deursoek. Die 200 000 tablette is in ŉ bakkie gevind wat van Johannesburg na Kaapstad onderweg was. Die 50-jarige bestuurder is in hegtenis geneem en sal Maandag in die plaaslike landdroshof verskyn. Volgens Rwexana vermoed die polisie dat die dwelms verbind kan word met ŉ groot dwelmsindikaat en dat die inhegtenisneming daartoe bydra om die dwelmhandel in die provinsie ŉ nekslag toe te dien.